b'\n_START_ARTICLE_\nJean Hersholt Humanit\xc3\xa6r-Oscar\n_START_PARAGRAPH_\nJean Hersholt Humanit\xc3\xa6r-Oscar eller Jean Hersholt Humanitarian Award er en special oscar, som uddeles til folk i filmbranchen, som har gjort en bem\xc3\xa6rkelsesv\xc3\xa6rdig indsats indenfor humanit\xc3\xa6rt arbejde. Prisen blev oprettet i 1957, hvor den siden er blevet uddelt j\xc3\xa6vnligt. Det er guvern\xc3\xb8rene af AMPAS, som beslutter hvilken person, som skal modtage prisen ved Governors Awards.\n_START_SECTION_\nHistorie\n_START_PARAGRAPH_\nPrisen er opkaldt efter den dansk-amerikanske skuespiller Jean Hersholt, som modtog to \xc3\xa6resoscars for sit humanit\xc3\xa6re arbejde henholdsvis i 1940 og 1950.'